31.5.2023
DA
Den Europæiske Unions Tidende
L 141/49
KOMMISSIONENS GENNEMFØRELSESAFGØRELSE (EU) 2023/1054 af 30. maj 2023 om regler for anvendelsen af Europa-Parlamentets og Rådets forordning (EU) 2021/696 for så vidt angår tjenesteporteføljen for de statslige satellitkommunikationstjenester, der udbydes af det system, der er etableret under Unionens rumprogram
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr.
912/2010, (EU) nr.
1285/2013 og (EU) nr.
377/2014 og afgørelse nr.
541/2014/EU (1), særlig artikel 63, stk.
3, og ud fra følgende betragtninger: (1)
I henhold til artikel 62 i forordning (EU) 2021/696 skal satellitkommunikationskapaciteter og -tjenester under komponenten statslig satellitkommunikation (»GOVSATCOM«) samles i en fælles EU-pulje af satellitkommunikati­ onskapaciteter og -tjenester med passende sikkerhedskrav.
(2)
I henhold til artikel 63, stk.
1, i forordning (EU) 2021/696 skal leveringen af GOVSATCOM-kapaciteter og -tjenester sikres som fastlagt i tjenesteporteføljen.
Tjenesteporteføljen bør baseres på behovene hos brugerne af statslig satellitkommunikation ved at medtage fleksible og brugerjusterbare GOVSATCOM-tjenester.
Den bør derfor omfatte end-to-end-tjenester, forankrede kapacitetstjenester og råkapacitetstjenester.
(3)
Tjenesteporteføljen bør omfatte eksisterende og forventede kapaciteter og tjenester, der skal indgå i den fælles EU-pulje.
Derfor skal forskellige muligheder for latenstid, frekvensbånd, sikkerhedsniveauer og andre egenskaber medtages i tjenesteporteføljen.
(4)
For at sikre levering af tjenester er der behov for at beskrive processen for anmodninger om tjenester fra GOVSATCOM-brugerne til GOVSATCOM-centret.
De kompetente GOVSATCOM-myndigheder bør fungere som mellemled i denne proces.
(5)
For at sikre det bedste match mellem udbud af og efterspørgsel efter GOVSATCOM-tjenester er der behov for at basere tilgængeligheden af tjenester på udbud af og efterspørgsel efter samlede og fælles satellitkapaciteter og indkøbte tjenester.
(6)
Foranstaltningerne i denne afgørelse er i overensstemmelse med udtalelse fra programudvalget i GOVSATCOMkonfigurationen —
VEDTAGET DENNE AFGØRELSE:
Artikel 1 Definitioner I denne afgørelse finder definitionerne i artikel 2 i Kommissionens gennemførelsesafgørelse (EU) 2023/1055 (2) anvendelse.
(1) EUT L 170 af 12.5.2021, s. 69.
(2) Kommissionens gennemførelsesafgørelse (EU) 2023/1055 af 30. maj 2023 om regler for deling og prioritering af satellitkommunikati­ onskapaciteter, -tjenester og -brugerudstyr med henblik på at varetage den funktion, der er omhandlet i artikel 66, stk.
2, i EuropaParlamentets og Rådets forordning (EU) 2021/696 (se side 57 i denne EUT).